મહાભારતના યુદ્ધના પ્રથમ દિવસે પાંડવ અર્જુન પોતાના મિત્ર, માર્ગદર્શક અને તે સમયે સારથી બનેલા શ્રીકૃષ્ણને રથ બંને સેનાની વચ્ચે લઈ જવાનું કહે છે. બંને તરફ દૃષ્ટિ ફેરવી વિહંગાવલોકન કરતી વખતે જ અર્જુનને યુદ્ધની ભયાનકતા અને લાખો લોકોનાં મોતનો ખ્યાલ આવી જાય છે. પરિણામોથી ગભરાઈને તે યુદ્ધ કરવાથી વિમુખ થવા પ્રયત્ન કરે છે. કોઈ માર્ગ ન સૂઝતા તે શ્રીકૃષ્ણનું માર્ગદર્શન માગે છે. મહાભારતના ભીષ્મ પર્વમાં વર્ણવાયેલો અર્જુન અને શ્રીકૃષ્ણ વચ્ચેનો ૧૮ અધ્યાયનો સંવાદ એ જ શ્રીમદ્ ભગવદ્ ગીતા. અને તેનું યથાર્થ ભાવે થયેલું નિરૃપણ તે ‘યથાર્થ ગીતા’ છે. ૨૯ ભાષાઓમાં ઉપલબ્ધ ‘યથાર્થ ગીતા’ની લોકપ્રિયતાનો ખ્યાલ એ બાબત પરથી જ આવી જાય છે કે વડા પ્રધાન, રાષ્ટ્રપતિ કે અન્ય કોઈ પણ બંધારણીય હોદ્દા પરની વ્યક્તિ દ્વારા કોઈ રાજદ્વારી મહેમાનને શ્રીમદ્ ભગવદ્ગીતા ભેટમાં આપે ત્યારે યથાર્થ ગીતા જ અપાય છે. પછી તે ૨૩માંથી કોઈ પણ ભાષામાં હોઈ શકે છે.